****

**Programul Erasmus + Actiunea KA2 – parteneriate strategice in domeniul școlar – proiecte de schimb interșcolar**

**Music: A Melodic Methodology into Teaching and Learning**

**2018-1-ES01-KA229-050761\_5**

**PROFIL ELEV:**

- elev la COLEGIUL NAȚIONAL ‚,ION LUCA CARAGIALE", clasele gimnaziale, vârsta 12-15 ani (elevul participă la activitățile proiectului din anii școlari 2018-2019 și 2019-2020);

- elev care a identificat sau pentru care școala a identificat nevoia de formare și de îmbunătățire a competențelor, abilităților și atitudinilor vizate prin realizarea obiectivelor proiectului;

-abilități de comunicare în limba engleză;

- competențe digitale;

- persoană dinamică, serioasă, cu simț organizatoric, spirit de echipă, inițiativă, gândire critică și analitică;

- disponibilitate de a lucra în timpul liber- activitățile de documentare si de pregătire ale produselor finale vor fi desfășurate dupa orele de curs și in weekend;

- motivație, disponibilitate la dialog, toleranță, flexibilitate, abilități de exprimare in mod creativ;

- acordul și sprijinul familiei

**SELECȚIA ELEVILOR PENTRU ECHIPA DE PROIECT (două probe):**

1. **Criterii de selectie dosar de candidatură - 70 p**
2. **Test la limba engleză - 30 p**

**I. Dosarul de candidatură va cuprinde:**

1. Cerere scrisă adresată coordonatorului proiectului sau directorului școlii;

2. O compunere/eseu (150-200) care să cuprindă: calitațile care îl recomandă pe candidat pentru a face parte din echipa de proiect; necesitatea declarată de a dobândi și dezvolta competențele, cunoștințele și atitudinile adecvate în conformitate cu obiectivele proiectului; așteptările, responsabilitațile si angajamente pe care și le va asuma candidatul pe toata durata proiectului.

3. Declarație scrisă din partea elevului că a citit metodologia de selecție, inclusiv precizările aduse și de îndată ce este selectat în echipa de proiect, este de acord cu drepturile și responsabilitățile precizate;

4. Declarație/acord scris din partea părinților privind participarea copiilor lor la activitățile proiectului și implicarea responsabilă a acestora;

5. Documente care dovedesc implicarea în activități extrașcolare

6. .Declarație privind acceptul pentru postarea imaginii proprii în cadrul activitaților derulatein proiect, inclusiv în etapa de selecție.

 **Vă rugăm ca documentele solicitate să fie prezentate într-un dosar de plastic, respectând ordinea de mai sus. Menţionăm că toate documentele solicitate în dosarul de candidatură sunt obligatorii.**

**PRECIZARI**

• Dosarul de candidatură va contine date reale care pot fi demonstrate;

• Elevii selectati se vor implica in activitatile proiectului pe toata durata acestuia prin documentare, realizarea materialelor, organizarea și participarea la sondajele proiectului;

• Elevul are un comportament adecvat statutului de elev;

• În cazul în care, candidatul este selectat și nu participă la solicitările referitoare la indeplinirea sarcinilor de lucru, acesta nu va mai face parte din echipa de proiect.

• Înaintea fiecărei întâlniri de proiect se va realiza o selecție pentru a constitui echipa de proiect care va participa la activitățile respective .

• Fiecare selecție va cuprinde elevii declarați ‘Admis’ și ‘Rezervă’

**Calendarul selecției pentru elevi : 25.09.2018-14.10.2018**

**Perioada de depunere a dosarelor personale de înscriere: 08.10.2018-09.10.2018**

**Test limba engleză: 10.10.2018**

**Evaluarea dosarelor și corectarea testelor : 11.10.2018-12.10.2018**

**Comunicarea rezultatelor in ordinea descrescătoare a punctajelor obținute: 14.10.2018**